Ons is terug. Vir 'n vinnige oomblik, voor daar vertrek word na die Kaap vir familie en wyn en dinner parties en Kersfees en brunch by Olympia Café. En die laaste paar dae was taamlik vol spectacular kos, waaroor daar in alle erns in die nuwe jaar gepost sal word. Maar met die blye weersiens was daar eers 'n paar etes waar die wedersydse gunstelinge oor die laaste paar maande gemaak is, terwyl die een sit op die stoel in die kombuis en toekyk hoe die ander een kook. Dit mag dalk nog beter wees as die kos self.